ถ้ามีไข้ และร่างกายอ่อนเพลีย ที่อยู่ในระดับที่ยังพอทนได้นี่ จำเป็นต้องกินยาลดไข้ไหมครับและอาการระดับนี้ ระหว่างกินยา หรือไม่กิน อย่างไหนเป็นทางเลือกที่ดีกว่าครับคือผมเคยอ่านเจอว่า เป็นไข้ ตัวร้อน เกิดจากกระบวนการทำงานของระบบภูมิคุ้มกัน ซึ่งไม่จำเป็นต้องกินยาลดไข้แต่ผมก็เคยไปโรงพยาบาล แล้วตอนที่วัดไข้ วัดความดัน ผมมีไข้ แต่รู้สึกว่าไม่หนักมาก แต่พยาบาลก็เอายาลดไข้มาให้ผมกินในตอนนั้นเลย ผมก็เลยงง ตกลงควรจะปฏิบัติตัวอย่างไรในขณะที่มีไข้ที่ยังพอทนได้ครับ
สวัสดีครับถ้ารู้สึกเพียงแค่ตัวรุ่มๆ อาจใช้แค่ผ้าชุบน้ำเช็ดตัวก็ได้ครับ เพราะการใช้ยาลดไข้เป็นการบรรเทาอาการเป็นหลัก และไม่ให้อุณหภูมิสูงจนเกินไป เพราะจะเสี่ยงกับการขาดน้ำ กระนั้น ในโรงพยาบาลจะเน้นการตรวจวัดไข้ จะเน้นที่ตัวเลขที่ปรอดวัดไข้เป็นหลักครับ หากสูงเกินกำหนด (หรือที่แพทย์เห็นควร) ก็จะให้ยาลดไข้ทันที เป็นหลักปฏิบัติครับดังนั้น หากอยู่ในโรงพยาบาล ขอให้ทำตามคำแนะนำของแพทย์พยาบาลเป็นหลักดีกว่าครับ เพราะการให้ยา ถ้าไม่ได้ให้เกินขนาด ก็ไม่ได้มีผลอะไรร้ายแรงเช่นกันครับ